Det ble avholdt styremøter i Momarken-selskapene 04-05-10 på selskapets kontor. Samtlige styremedlemmer var til stede. Fra administrasjonen møtte daglig leder Knut Ekhaugen. I tillegg deltok sports/markedssjef Kjeld-Henning Sandem på sak sport/marked i driftsselskapet.

Driftsselskapet

Referatet fra forrige møte ble enstemmig godkjent.

Administrasjonens orientering.

Det ble orientert om følgende saker:

* Omsetningsutvikling pr 1. tertial hvor det er et negativt budsjettavvik på 107 mill for landet.
* Travmuseet i Årjäng er engasjert for å skaffe orden i eksisterende arkiv og lage rutiner for videre arkivarbeid.
* Møte med Skatt Øst 14-04 i forbindelse med vår søknad om skattefritak.
* Neste styremøte er flyttet til 01-06 kl 16.00.

Enkelte av sakene ble kommentert -for øvrig ble orienteringen tatt til etterretning.

Regnskapsrapport pr mars.

Forhåndsutsendt regnskapsrapport med kommentarer ble gjennomgått av daglig leder. Resultatet for mars ble dårligere enn budsjett, hovedsakelig pga høye løpsavviklingskostnader ifm Unionskampen. Daglig leder påpekte at vi bør avvente april-rapporten, som innbefatter påsketravet, før man vurderer behov for en budsjettrevisjon.

Regnskapsrapporten med kommentarer ble tatt til etterretning.

Sport/marked.

1. Terminliste/storløpstilskudd.

Momarken har nå 4 av 5 V75-stevner i vinterhalvåret, og har bedt terminlistekomiteen om at februar-stevnet flyttes til sommerhalvåret i 2011.

Kjeld-Henning Sandem gjennomgikk forslag om søknad om storløpstilskudd 2011:

* Samme tilskudd til Unionskampen, inkl. Steinlagers Æresløp, som tidligere
* En utvikling av Oaks-konseptet ved å heve premiene i kvalifiseringene for Oaks for å gjøre den til en større travsportslig og markedsmessig dag og innføre ”Femårs Oaksen” i påsken med førstepremie minimum 75.000.- slik at søknaden om storløpstilskudd for Oaks blir på kr 300.000.-

Styret ga sin tilslutning til dette, men påla administrasjonen å utarbeide et forslag til sommertrav-konsept, gjerne over 2 dager for 2012. Da juli-måned er spekket med ulike baners storløpstilskudd, bør Momarkens konsept være koplet opp mot andre aktiviteter på området.

1. Aktivitetsplan.

Kjeld-Henning Sandem gjennomgikk hovedpunkter i aktivitetsplanen ut året. Det framkom forslag om at man på aktivitetsdager søker å støtte opp om ”Hest i nærning” gjennom seminarvirksomhet og lignende. For øvrig ble gjennomgangen tatt til etterretning.

Andre referatsaker.

Øystein Østre redegjorde for driften av Travskolen, hvor daglig leder ikke ønsker å fortsette etter sommeren. Det framkom forslag om at man burde se på samarbeidsmuligheter med hestesentra i området, at Momarken vurderer en rekrutteringsdag hvor en andel av løpspremiene går til Travskolen samt at søknad om midler fra DNT følges opp.

Eventuelt.

Even Elvenes påpekte forhold, først og fremst rundt serveringsoplegget, som ikke fungerte tilfredsstillende Skjærtorsdag i den gamle restauranten.

På spørsmål fra Øivind Ørmen bekreftet administrasjonen at utstillingshall nord for tunnelen vurderes ombygd til gjestestall dersom Momarkedets virksomhet opphører.